स्कूल पहुंचकर बच्चों को घर लौटा लाए अभिभावक
बच्चोंको नपुंसक बनाने के लिए टीके लगाए जाने की अफवाह से मेवात के दर्जनों स्कूलों में शुक्रवार को खलबली मच गई। सभी स्कूलों में अभिभावक जबरदस्ती अपने बच्चे को वापस ले गए। कई स्कूलों के अध्यापकों ने अभिभावकों को रोकने का प्रयास भी किया, लेकिन वे नहीं माने। इस स्थिति में कई स्कूल बंद हो गए।
शुक्रवार की सुबह क्षेत्र में अचानक से अफवाह फैल गई कि स्कूलों में बच्चों को नपुंसक बनाने के टीके दिए जा रहे हैं। यह अफवाह इतनी तेजी से फैली की कुछ ही देर में सभी स्कूलों में अभिभावक धमके और अपने बच्चों को वापस ले जाने की जिद करने लगे। अध्यापकों ने अभिभावकों को समझाने की पूरी कोशिश की। मेवात के गांव डूंगरान शहजादपुर, बाजिदपुर, हसनपुर, नांगल शाहपुर, गंगवानी, लुहिगाकलां, पिनगवां सहित दो दर्जन से अधिक स्कूलों में इसका असर देखने को मिला। अभिभावकों का आरोप था कि उनके बच्चों को नपुंसक बनाने के लिए इंजेक्शन और गोलियां दी जा रही हैं। अभिभावक कह रहे थे कि वे अपने बच्चों को सरकारी स्कूल में पढ़ाना ही नहीं चाहते हैं। दूसरी तरफ मेवात के डीसी, एसपी, जिला शिक्षा अधिकारी और जिला सिविल सर्जन ने इस अफवाह का खंडन किया।
स्कूलसे सभी बच्चों को ले गए अभिभावक
राजकीयमिडिल स्कूल डूंगरान शहजादपुर के इंचार्ज मोहम्मद फारूख ने बताया कि उनके स्कूल में 305 बच्चे हैं। शुक्रवार की सुबह प्रार्थना में करीब 90 फीसदी बच्चे आये थे। अचानक सुबह 9 बजे महिलाओं की उनके स्कूल में लाअन लग गई और अपने बच्चों को ले जाने लगी। उन्होंने कारण पूछा तो अभिभावकों का कहना था कि वे अपने बच्चों को सरकारी स्कूल में नहीं पढ़ाना चाहते, क्योंकि उनके लड़कों को नपुंसक और लड़कियों को बांझ बनाने को इंजेक्शन लगाए जा रहे हैं। उन्होंने काफी समझाया, लेकिन एक ने भी नहीं मानी। सभी बच्चे चले गए।
^ यह पूरी तरह अफवाह है। ऐसी कोई दवाई नहीं होती, जिससे बच्चे को नपुंसक बनाया जाता हो। स्कूलों में सरकार की योजना के अनुसार ही बच्चों दवाइयां पिलाई जाती हैं। लोगों को इन अफवाह से बचना चाहिए। डॉ.अतुल चौधरी, एसएमओ, पुन्हाना।
पिनगवां. गांवनागल शाहपुर में बच्चों को घर ले जाते अभिभावक।
hin_Deva hin_Deva hin_Deva hin_Deva hin_Deva hin_Deva hin_Deva